
ДО
ОБЩИНСКИ СЪВЕТ

БУРГАС

ДОКЛАДНА ЗАПИСКА
ОТ
ЙОРДАНКА БЕНОВА-АНАНИЕВА
ЗАМ.-КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ ДЕЙНОСТИ И МЛАДЕЖКИ ПОЛИТИКИ“
ОТНОСНО: Даване на съгласие за кандидатстване с проектно предложение „Бъдеще за децата - Социално включване и равни възможности“ по процедура BG05SFPR002-2.003 „Бъдеще за децата“ по Програма „Развитие на човешките ресурси“ 2021-2027 г. 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Министерството на труда и социалната политика е публикувало покана за кандидатстване с проектни предложения по процедура BG05SFPR002-2.003 „Бъдеще за децата“. Целта на процедурата е предоставяне на социални и интегрирани здравно-социални услуги, включително в домашна среда, както и други видове консултативна подкрепа с цел превенция на рисковете от изоставяне на детето, намаляване на негативните тенденции, свързани с детската бедност, както и подобряване качеството на живот в контекста на Европейската гаранция за детето (ЕГД).
В момента Община Бургас изпълнява няколко проекта със сходни дейности, които приключват до месец юни 2023 година. Те са: 
· Проект „Общностен център за ранно детско развитие и родителска подкрепа „Надежда“, гр. Бургас се осъществява с финансовата подкрепа на Оперативна програма „Развитие на човешките ресурси” 2014-2020 г., съфинансирана от Европейския съюз чрез Европейския социален фонд. Проектът дава възможност да се предостави подкрепа на деца в ранна детска възраст и техните семейства за подобряване на достъпа да здравна грижа. Подпомага формирането на родителски умения, създавена на връзка родител-дете, повишаване на самочувствието и увереността на родителите и подобряване на семейната среда. Повишава училищната готовност на децата за включване в образователната система. Подпомага предотвратяването на изоставянето и настаняването на деца в специализирани институции. Проектът цели изграждане на специални умения за отглеждане на деца с увреждания и покрепа на деца с увреждания за успешна интеграция в първи клас.  В дейностите по проекта са вклчени 1446 деца, бъдещи и настоящи родители. Основните дейности са:
„Подкрепа за осигуряване на здравна детска консултация и дейности по превенция на заболяванията“. 
„Предоставяне на психологическа подкрепа и консултиране на бъдещи и настоящи родители за формиране и развитие на родителски умения, семейно консултиране и подкрепа и индивидуална и групова работа с деца и родители, включително с деца и родители, които не са от уязвими групи с цел посещение на детска градина“.
„Ранна интервенция на уврежданията“.
„Индивидуална педагогическа подкрепа за деца с увреждания“.
„Допълнителна педагогическа подготовка за повишаване на училищната готовност на децата за равен старт в училище“.
„Семеен център за деца от 0 до 3 години.
Дейностите по този проект се изпълняват успешно до момента в партньорство с Фондация ЕКИП - Българско юридическо лице – НПО регистрирано в обществена полза. Фондацията притежава лицензи за  дейности: Информиране и консултиране Л-3129-552/08.09.2021 г,х валиден до 9/7/2026 Терапия и рехабилитация Л-3129-862/29.11.2021 г., валиден до 11/28/2026г. Обучение за придобиване на умения Л-3129-553/08.09.2021 г., валиден до 9/7/2026 Много е важно дейностите – „Услуги за ранно детско развитие - формиране на родителски умения; семейно консултиране и подкрепа, вкл. и по отношение на здравните аспекти; ранна интервенция за деца с увреждания и затруднения в развитието“ да продължат да се предоставят без прекъсване, затова ние ще предложим и в новия проект да продължи партньорството ни с Фондация ЕКИП
· Проект по Оперативна програма „Развитие на човешките ресурси“ 2014-2020, Приоритетна ос 2: „Намаляване на бедността и насърчаване на социалното включване”, процедура BG05M9OP001-2.056 „СОЦИАЛНО- ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. Проектът е насочен към повишаване качеството на живот, социалното включване и намаляване на бедността, както и до трайна интеграция на представителите на целевите групи чрез реализиране на комплекси мерки и прилагане на интегриран подход. Планираните дейности са в съответствие с идентифицираните нужди и проблеми на представителите на целевите групи и ще допринесат за тяхната трайна интеграция в обществото чрез включване на пазара на труда, достъп до образование и обучение, достъп до социални и здравни услуги и в случай на идентифицирана необходимост осигуряване на социално жилище. Предоставят се обучения по ключови компетентности, професионално информиране и консултиране и психологическо подпомагане на лица от уязвими групи при избора за кариерно развитие; включване в заетост на 3 лица от целевата група, ангажирани от Общинско предприятие „Общински имоти“; повишаване на здравната култура на граждани от етнически малцинства, включително роми относно заболявания, представляващи здравен и социален проблем сред малцинствени групи и хора в неравностойно социално положение. Дейностите по ОПНОИР са насочени към допълнително обучение по български език за ученици, за които не е майчин; допълнителни занимания със застрашени от отпадане от училище ученици от етническите малцинства и учениците, търсещи или получили международна закрила; подобряване на образователната среда в детски градини и училища, извън ромските махали в градовете, в които се обучават интегрирано деца и ученици от етническите малцинства и търсещи или получили международна закрила. Важна част от проекта е и работа с родителите.
· Проект „ЕВРОПЕЙСКАТА ГАРАНЦИЯ ЗА ДЕТЕТО В БЪЛГАРИЯ“, финансиран от Детския фонд на ООН „УНИЦЕФ“. Общата цел на проекта в България е да бъдат подобрени условията на живот и да се разшири достъпът до, и използването на интегрирани услуги на следните целеви групи : 1) деца с увреждания и 2) деца от семейства в уязвимо положение. Община Бургас е една от пилотните общини, включени в проекта на УНИЦЕФ, който успешно приключи през юни 2022 година. С оглед продължаване на  дейностите, които се оказаха изключително необходими за децата със СОП в детските градини беше осигурено финансиране от общинния бюджет до края на 2022 година. 

През новия програмен период по Програма „Развитие на човешките ресурси“ 2021-2027 Община Бургас е допустим бенефициент за осигуряване на дейности, които да продължат и надградят дейностите от всички тези три проекта от предходния период. Затова подготвяме проект с работно заглавие „Бъдеще за децата - Социално включване и равни възможности“ Дейностите, които ще получат подкрепа включват:
Допустими дейности по Специфична цел 2: 

1. Здравна профилактика и превенция, информираност за здравното обслужване на гражданите и достъпа до здравни грижи. Информираност относно имунизационния календар; 

2. Програми за превенция в най-уязвимите и маргинализирани общности като напр. програми за превенция на ранни бракове и раждания, семейно планиране, подготовка за включване в образователната система и други според идентифицираните нужди; 

3. Мерки за повишаване на здравната култура по отношение превенция на болестите при децата.

Допустими дейности по Специфична цел 3:

1. Услуги за ранно детско развитие - формиране на родителски умения; семейно консултиране и подкрепа, вкл. и по отношение на здравните аспекти; ранна интервенция за деца с увреждания и затруднения в развитието; 
2. Предоставяне на патронажна грижа за деца от 0 до 3 години; 
3. Предоставяне на превантивни и подкрепящи услуги в общността за деца и младежи до завършването на средно образование, но не повече от 20-годишна възраст;
4. Интегрирани здравно-социални услуги за деца и младежи до завършването на средно образование, но не повече от 20-годишна възраст, вкл. с увреждания и с потребност от постоянни медицински грижи;   
5. Подкрепа за младежи до завършването на средно образование, но не повече от 20-годишна възраст, ползващи социални услуги за резидентна грижа, както и напускащи системата за закрила на детето чрез информиране и консултиране, застъпничество и посредничество, подкрепа за придобиване на социални и трудови умения, подготовка за пазара на труда и др.;
6. Въвеждащи и надграждащи обучения, вкл. и супервизия на служители на доставчиците на социални услуги, във връзка с услугите за ранно детско развитие, превенция, ранна интервенция на уврежданията за деца, интегриран подход и комплексност на подкрепата, и др.
Максималната стойност на проектното предложение може да е 391 166,00 лева; Съфинансиране не се изисква.  Продължителността на дейностите следва да приключи до 31.12.2026 г. По настоящата процедура се прилагат правилата на Регламент (ЕС) № 1407/2013 г. на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis, текст от значение за ЕИП (OB L 352/24.12.2013). Правилата на Регламент (ЕС) № 1407/2013 г. се прилагат по отношение на кандидатите и партньорите по настоящата процедура.

В комплекта документи за кандидатстване е необходимо да се представи и решение на Общински съвет Бургас за подаване на проектно предложение по конкретната процедура и за одобряване на партньорството по проекта
Предвид изложеното и на основание чл. 21, ал.1, т. 8 и т. 23 във връзка с ал. 2 от Закона за местното самоуправление и местната администрация, предлагам Общински съвет - Бургас да вземе следните:
РЕШЕНИЯ:
1. Общински съвет - Бургас дава съгласие Община Бургас да кандидатства с проектно предложение с наименование „Бъдеще за децата - Социално включване и равни възможности“ по процедура BG05SFPR002-2.003 „Бъдеще за децата“ по Програма „Развитие на човешките ресурси“ 2021-2027 г.
2. Общински съвет - Бургас дава съгласие за партньорство по проекта с Фондация ЕКИП.
Приложение: Представяне на Фондация ЕКИП
С УВАЖЕНИЕ,
ЙОРДАНКА БЕНОВА-АНАНИЕВА
ЗАМ.-КМЕТ „ОБРАЗОВАНИЕ, ЗДРАВЕОПАЗВАНЕ, СОЦИАЛНИ ДЕЙНОСТИ И МЛАДЕЖКИ ПОЛИТИКИ“
